[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000005", "text": "Cerdd y Mis \u2013 \u2018Fern Hill\u2019"}, {"text_idx": "#000006", "text": "\u2018Now as I was young and easy under the apple boughsAbout the lilting house and happy as the grass was green\u2019,"}, {"text_idx": "#000007", "text": "Mae Cerdd y Mis ar hyn o bryd yn canolbwyntio ar un o gerddi mwyaf poblogaidd Dylan, sef \u2018Fern Hill\u2019. Mae posteri a chardiau cyfarch sy\u2019n cynnwys y gerdd yn ei chyfanrwydd ymhlith y nwyddau sy\u2019n gwerthu orau yn y ganolfan ac mae\u2019n un o\u2019m ffefrynnau personol i hefyd!"}, {"text_idx": "#000008", "text": "Cyhoeddwyd \u2018Fern Hill\u2019 gyntaf yng nghylchgrawn Horizon ym 1945 ac yna ym 1946 yn y casgliad Deaths and Entrances. Mae\u2019n gerdd sy\u2019n dwyn plentyndod Dylan i gof, a\u2019r hafau a dreuliodd gyda\u2019i fodryb a\u2019i ewythr ar Fferm Fernhill yn Sir Ga\u0302r."}, {"text_idx": "#000010", "text": "Mae\u2019r iaith a ddefnyddir yn y gerdd hon yn hyfryd wrth gyfleu atgofion o blentyndod. Mae\u2019r gair \u2018green\u2019 yn cael ei ailadrodd er mwyn symboleiddio ieuenctid a nai\u0308frwydd, \u2018as I was green and carefree\u2019 a \u2018green and golden\u2019. Mae ailadrodd y gair \u2018lovely\u2019 fel ansoddair a chymhariaeth sy\u2019n disgrifio\u2019r gwair fel \u2018high as the house\u2019 yn rhoi synnwyr o\u2019r disgrifiadau yng ngeirfa plentyn. Yn aml iawn bydd brawddeg yn rhedeg hyd y pennill ac mae llawer o\u2019r brawddegau yn dechrau gydag \u2018And\u2019, sy\u2019n rhoi\u2019r synnwyr o egni a chyffro\u2019r ifanc."}, {"text_idx": "#000011", "text": "Yn olaf, pan fyddaf yn dadansoddi cerdd, rwy\u2019n hoffi edrych ar strwythur y sillafau a\u2019r patrwm odli ac i weld sut maent yn adlewyrchu testun y darn. Mae gan \u2018Fern Hill\u2019 batrwm odli/hanner odli cynnil abcddabcd \u2013 collais i ef ar y darlleniad cyntaf! \u2013 gan ganiata\u0301u i\u2019r geiriau lifo dros y dudalen ac ychwanegu at yr ymdeimlad o ddyddiau haf diderfyn. Yn yr un modd, pan ddewch chi i edrych ar y sillafau rydych chi\u2019n sylwi ar strwythur syndod o gynnil, sy\u2019n cyfleu\u2019n berffaith sut mae\u2019r bachgen, er ei fod yn credu ei fod yn rhydd, yn cael ei gyfyngu\u2019n gynnil o hyd gan amser: \u2018Time held me green and dying/Though I sang in my chains like the sea\u2019."}]